กลาโหม สหรัฐ ตั้งอดีตผู้บริหารกูเกิล นั่งประธานที่ปรึกษา นวัตกรรมการป้องกัน
กระทรวงกลาโหมของสหรัฐอเมริกา ตั้งเอริก ชมิดต์ อดีตผู้บริหารกูเกิล นั่งประธานคณะกรรมการที่ปรึกษาด้านนวัตกรรมการป้องกัน แจงไม่เกี่ยวกับยุทธศาสตร์หรือปฏิบัติการทางการทหาร3 มี.ค. 2559 วานนี้ (2 มี.ค.) กระทรวงกลาโหมของสหรัฐอเมริกา ประกาศแผนตั้งคณะกรรมการที่ปรึกษาด้านนวัตกรรมการป้องกัน (Defense Innovation Advisory Board) ซึ่งจะมี เอริก ชมิดต์ อดีตผู้บริหารกูเกิล และประธานกรรมการบริหารบริษัท แอลฟาเบท (Alphabet Inc.) ซึ่งเป็นบริษัทแม่ของกูเกิล เป็นประธานคณะกรรมการดังกล่าวมีหน้าที่ให้คำแนะนำต่อกระทรวงกลาโหมในประเด็นอุตสาหกรรมเทคโนโลยี ซึ่งรวมถึงการพัฒนาต้นแบบอย่างรวดเร็ว (rapid prototyping) การพัฒนาผลิตภัณฑ์แบบทำซ้ำ (iterative product development) การวิเคราะห์ข้อมูลที่ซับซ้อนในการตัดสินใจทางธุรกิจ (complex data analysis business decision making) การใช้แอปพลิเคชันและบริการที่อยู่บนกลุ่มเมฆ (the use of mobile and cloud applications) และการแลกเปลี่ยนข้อมูลข่าวสาร (information sharing)กระทรวงกลาโหม สหรัฐฯ ระบุว่า คณะกรรมการดังกล่าวจะไม่ได้เกี่ยวข้องกับการพิจารณายุทธศาสตร์หรือปฏิบัติการทางการทหารทั้งนี้ คณะกรรมการดังกล่าวจะมีสมาชิกทั้งหมด 12 คน มาจากภาคธุรกิจและภาครัฐ เลือกโดย เอริก ชมิดต์ และแอชตัน คาร์เตอร์ รัฐมนตรีกระทรวงกลาโหมการตั้งคณะกรรมการดังกล่าวเป็นโครงการที่สองของกระทรวงกลาโหมที่พยายามเข้าไปทำงานร่วมกับฝั่งซิลิคอนวัลเลย์ โดยไม่กี่วันก่อนหน้านี้ กระทรวงกลาโหมเพิ่งประกาศโครงการ แฮกเพนตากอน เพื่อให้แฮกเกอร์เข้ามาทดสองระบบความปลอดภัยไซเบอร์ของกระทรวงก่อนหน้านี้ กระทรวงกลาโหมและอุตสาหกรรมเทคโนโลยี มีความสัมพันธ์ที่หมางเมินต่อกัน หลังจากเอ็ดเวิร์ด สโนว์เดน อดีตคนทำงานในหน่วยงานความมั่นคงของสหรัฐฯ ออกมาเปิดโปงความพยายามที่จะดักฟังมวลชนของรัฐบาลเมื่อปี 2556
กระทรวงกลาโหมของสหรัฐอเมริกา ตั้งเอริก ชมิดต์ อดีตผู้บริหารกูเกิล นั่งประธานคณะกรรมการที่ปรึกษาด้านนวัตกรรมการป้องกัน แจงไม่เกี่ยวกับยุทธศาสตร์หรือปฏิบัติการทางการทหาร เอริก ชมิดต์
กูเกิล,สหรัฐอเมริกา,เทคโนโลยี,เอริก ชมิดต์